- Jeg tenkte med hodet i stedet for med følelser.

Fredag møter Frp-nestor Carl I. Hagen i Høyesterett.



Hans kamp for økt pensjon ruller videre, og nå skal det først tas stilling til om 15 av 20 dommere er habile.

Se videointervju lenger ned i saken!



Selve hovedsaken hans kommer opp 2. februar.

- Jeg fikk rett

Carl I. Hagen har imidlertid, som vanlig, også vært opptatt av hva som skjer generelt i samfunnet den siste tiden.



- I det store hvilke andre saker i nyhetsbildet, hvilke andre saker gjør deg opprørt inn i 2016?

Fakta «Gullpensjon»: ↓ Frem til 2011 hadde Hagen – som ble pensjonist i 2010 – og stortingsrepresentantene den såkalte gullpensjonen.



Den utgjorde 66 prosent av stortingslønnen.



Fra året 2011 endret derimot Stortinget loven, slik at reguleringen av stortingspensjonistenes ble lik andre pensjoner.



Heretter ble pensjonen regulert i takt med den allmenne lønnsøkningen, minus 0,75 prosent. Dette ble også gjeldende for stortingspensjonistene som allerede mottok pensjon.



Hagens kjepphest har vært at det er feil at lovendringen skal gjelde for dem som allerede var pensjonister da den trådte i kraft.

- Det samme som for alle andre, den dramatiske situasjonen i Europa. Flyktningkrisen, krigen i Syria og selvsagt oljeprisfallet, som skaper store utfordringer for norske myndigheter og det norske samfunnet, sier Hagen til Nettavisen.

- Du fikk mye kritikk i høst for din ordbruk rundt asylstrømmen i høst. Hva tenker du om det nå?

- Jeg kan smile litt av det og si jeg fikk rett, sier Hagen til Nettavisen.

I Syria-debatten har Hagen advart mot den store asylstrømmen til Norge og både foreslått å sende båtflyktninger i retur og å stenge grensen ved Storskog.



Les også: - Hagen har vært fullstendig tonedøv

Les også: Anundsen irettesetter Hagen

- Alt det jeg sa den gang var riktig, og nå sier alle andre det samme. Jeg sa det mye før alle andre fordi jeg tenkte med hodet i stedet for med følelsene slik de øvrige gjorde, utdyper han.

- For tidlig ute

- Hvordan føles det?

- Tilfredsstillende, jeg var for tidlig ute, det er bare å konstatere. Men jeg fikk rett, og det mener store deler av den norske befolkningen nå, mener Hagen.

(Artikkelen fortsetter under videoen.)



var s=document.createElement("script");s.type="text/javascript";s.src="http://csp.picsearch.com/player?auth=E43EMXdLIW4YCQiUhGVE0Yt_uE-GrAUn3imCfPcV7KzYXT_A-aoDf_rnObpKFeCn6Mehwi0uYFY7BpvO4wI_iMfh8lToOP4i&jsonp=screen9.api.embed&screen9="+typeof(screen9);document.getElementsByTagName("head")[0].appendChild(s); HTML EMBED





Tror på seier

Når Carl I. Hagen nå møter i Høyesterett, blir det tredje rettsrunde for Frp-veteranen.

- Hvilke argumenter har du denne gangen når du har tapt de to foregående?

- Jeg har tro på at Høyesterett kan konkludere i min retning med at det ikke er adgang til å vedta lover med tilbakevirkende kraft, det har Grunnloven bestemt, sier Hagen til Nettavisen.

Carl I. Hagen summer seg like før rettsmøtet startet fredag klokken 09. Foto: Heidi Schei Lilleås





Les også: Hagen krever mer i pensjon: Møter i Høyesterett

- Hvor opprørt gjør saken deg?



- Jeg er opprørt i den forstand at når du har inngått en avtale, kan du ikke ensidig bryte den. Det er det staten her har gjort overfor mange pensjonister. Stortinget vedtok så sent som i 2003 at pensjonen skulle reguleres minst i takt med lønnsutviklingen. Mange stolte på det.